Hersiening van die Studente-Unie Grondwet | Revision of the SUC
Die tweede konsep van die nuwe Studentegrondwet is pas gefinaliseer deur ‘n tegniese span bestaande uit Mnr. Kobus Ehlers, oud-SR-voorsitter en dosent in Besluitneming en Waardestudie, Prof. Geo Qunoit, oud-SR-lid en dosent in die Administratiefreg en Innes Barnardt, Voorsitter van die SR se Beleidseenheid. Die dokument is ook nou volledig beide in Afrikaans en Engels beskikbaar. Die laaste dag vir kommentaar op die tweede konsep is Vrydag, 22 Julie. Stuur gerus enige kommentaar aan sug@sun.ac.za. Die finale dokument, tesame met ‘n opgedateerde opsomming van die vernaamste wysigings sal vanaf 25 Julie beskikbaar wees. Stemming in die referendum begin voorlopig op 3 Augustus.
The second draft of the new Student Consitution has recently been finalised by a technical team comprising Mr Kobus Ehlers, former SRC Chair and Value and Policy Studies lecturer, Prof. Geo Quinot, former SRC member and Administrative Law lecturer, and Innes Barnardt, Chair of the SRC’s Policy Unit. The document in its entirety is also now available in both English and Afrikaans. The last day for comment is Friday, 22 July. Please send any comments to sug@sun.ac.za. The final document, together with an update of the most important changes, will be available from 25 July. Provisionally, voting in the referendum will start on 3 August.
Die SUG blog is bedoel om die Grondwet se hersieningsproses so deursigtig en toeganklik as moontlik vir studente te maak. Gebruik dus die blog nie net as ’n bron van die nuutste verwikkelinge en inligting nie, maar ook as ’n platform waar jy as student aan jou eie opinies en idees aangaande die grondwet uitdrukking kan gee. Ons nooi jou dus hartlik uit om saam met ons eienaarskap van die hersieningsproses te neem, gereeld die blog te besoek, en kritiese kommentaar van enige soort op die vordering van die hersieningsproses te lewer.